En lidt lang tråd, men det er næsten den eneste måde man kan forklare forløbet på:

27/11/2015 
Kontrakt indgået for skift af samtlige vore bredbånds- og fastnetlinier til Telenor.

21/12/2015 
TELENOR bekræfter at skiftet kommer til fordele sig på 2 datoer hhv 21. og 27. Januar 2016.

11/01/2015 
TELENOR opdager fejl i nummerportering.

15/01/2016 
Vi tager telefonisk kontakt til kundeservice som checker op på  forbindelserne og bekræfter at alt er OK og klar til portering som  planlagt, og at de nye routere vil blive leveret til os i god tid inden porteringen. Vi bekræfter for en god ordens skyld dette via mail til erhvervsservice og sælgeren, får dog ikke svar.
Sags ID:28267881

19/01/2016
Router ankommer til firma (ikke ligefrem i god tid).En nedgraderet version af den vi havde tidligere og teknisk ikke i stand til at håndtere den leverede båndbredde via Wi-Fi (Router ikke 5G).

20/01/2016 
Halvdelen af bredbåndslinierne bliver aktive, men fastnetnumrene  mangler (heriblandt vores firma-hovednummer)

21/01/2016
Vi kontakter kundeservice telefonisk samt via mail idet ingen af telefonnumrene er aktive, og det leverede udstyr udover ikke at kunne levere båndredde (wifi) heller ikke kan håndtere 2 telefonlinier.
Sags ID:28311504

22/01/2016
Svar fra TELENOR:
-
Jeg beklager naturligvis mange gange for de gener det har medført at skifte til Telenor.

Angående routere er det fastlagt fra vores support side hvilke routere der bliver sendt ud, jeg vil gerne bestille et opkald til dig fra nogle som måske kan hjælpe dig med svar på Dette?
-

Hér gjorde vi opmærksom på at vi ved aftalens indgåelse ikke skiftede til Telenor for at få et dårligere produkt end vort daværende, og hvis ikke TELENOR kan levere må ordren annulleres.

22/01/2016
Da vi ikke kan få et svar/løsning fra TELENOR sættes en midlertidig 
skype-nummer løsning op så vores kunder idet mindste kan få fat på os.

25-26/01/2016
Diverse opkald til TELENOR support (sælger tager ikke længere sin telefon) alle vi taler med beklager meget, men "kunne vi ikke lige forklare problemet idet supporteren ikke er inde i sagen".
Mht routeren foreslår support at man evt kan "bygge en skærm af alu folie omkring routeren for at minimere evt forstyrrelser og at det måske kan afhjæle hastighedsproblematikken......" (den lader jeg bare lige stå dér)

27/01/2016
De resteerende bredbånds/telefonlinier skal porteres, og igen er det kun bredbåndslinierne der kommer aktive - fastnetlinierne til hjemmearbejdspladserne gør ikke.

Vi tager skriftlig kontakt til TELENOR igen og beder om et svar / løsning. 
Sags ID:28358328

28/01/2016
Sælger svarer at han er ked af det og beklager, men det er nu et  supportproblem og vi skal kontakte erhvervskunde service. (De var i CC  på førnævnte mail Sags ID:28358328.)

Vi tager telefonisk kontakt til TELENOR og forklarer problematikken igen og følger op med mail (under samme sags ID nummer). Der er fortsat fejl på samtlige porteringer.  TELENOR beklager endnu en gang og bekræfter at numrene porteres 29/01/2016.

29/01/2016
Fastneforbindelserne mangler fortsat.

01/02/2016
Fastneforbindelserne mangler fortsat. Vi både ringer og skriver til TELENOR. Firmahovednummer er stadig ikke aktivt og ingen af hjemmearbejdspladsnumrene fungerer. Båndbredde via wifi problematikken er heller ikke løst. "Desværre, vi beklager, det kan ikke lade sig gøre."

Vi lader igen TELENOR at de ikke har levet op til deres del af aftalen og at vi beder venligst om en bekræftelse fra dem om at vi er fri til at finde en anden løsning.

03/02/2016
Svar på vores mail. TELENOR beder om lidt informationer om hvilke forbindelser der er problemer med.....om vi ikke kan oplyse os TELENORS referance numre....(alt står i den mail vi sendte til TELENOR, altså udover de interne ref numre de selv har givet forbindelserne, dem tænker vi at de har selv).

Vi beder endnu en gang skriftligt om at TELENOR tager stilling til annullering.

03/02/2016
Ny henv fra TELENOR (ny medarbejder) stadig samme sags ID.
- 
Jeg beklager det lange forløb du har været igennem.
Vil du sende mig en mail med informationer på:
•	Firmahovednummer
•	Numre på hjemmearbejdspladserne
Så skal jeg sørge for at vores afdeling for fastnetnumre får tjekket op på problemet.

Du skriver
"Den leverede router kan ikke levere den bestilte båndbredde på  kontoret (via wifi) og I vil ikke levere en dual band router der vil kunne løse problemet."

Jeg vil bede dig kontakte vores support, som kan rådgive på bedst  mulige vilkår.

Support kan kontaktes på telefonnummer 72 120 000.
 
Jeg kan se at du har 4 bredbåndsforbindelser hos os som alle står som 
aktive. To af dem er i binding til d. 20/7/2016 og de to andre er til  d. 27/7/2016. 
Jeg kan desværre ikke tilbyde jer at komme ud af bindingen uden at i  betaler for abonnementet i den resterende tid i er bundet.
 
Jeg håber, at du har fået svar på dit spørgsmål. Er dette ikke tilfældet, vil jeg bede dig kontakte Kundeservice på telefonnummer 72 120 000, så vi hurtigt og effektivt kan besvare eventuelle tvivlsspørgsmål.
-

Vi beder TELENOR læse den mail de har svaret på, der står alle numre og de problemer vi gerne vil have løst. Samt en begrundelse om hvorfor vi ikke kan se os fortsætte hos TELENOR.

04/02/2016
Automatisk genereret mail fra TELENOR at vores numre flyttes 04 og  05/02/2016

08/02/2016
Vi tager igen kontakt til TELENOR idet de fortsat ikke har taget  stilling til vores mail fra 03/02/2016 og da numrene stadig ikke er aktive, på trods af bekræftelse 04/02/2016.

10/02/2016
Svar fra TELENOR (ny kontaktpers):
Jeg har gennemgået overflytningerne af telefonnumre til os.
•	Tlf. XXXXXX 1 blev aktivt d. 4/2/16 på (Adr1)
•	Tlf. xxxxxx 2 blev aktivt d. 5/2/16 på (Adr2)
•	Tlf. xxxxxx 3 blev aktiv d. 1/2/16 på (Adr 3)
•	Tlf. xxxxxx 4 blev aktiv d. 5/2/16 på (Adr 4)
Hvis du oplever at ovenstående numre ikke er aktive, skal jeg bede dig  genstarte routerne og forsøge igen. Virker dette ikke skal vi have en support til at hjælpe dig. Du kan kontakte support på tlf. 72 120 000.
 
I din mail d. 15. januar 2016 blev nummeret xxxxx 6bedt flyttet til os fra Fullrate. Nummeret var forkert og derfor blev nummeret xxxxxx 6 godkendt i stedet.
Dette er som skrevet aktivt.
 
Nummer xxxxxxx 5 som du bad os i samme mail om at flytte til os fra  Fullrate, hvad skal der ske med dette?
 
Med hensyn til annulleringen så kan du ikke trækkes ud af bindingen uden at betale for abonnementerne. Jeg vil gerne trække abonnementerne ud af bindingen for dig, hvis du godkender ovenstående vilkår.
 
Du ønskes en god dag.
-

Oplysningerne var forkerte og vi mangler til dato at få flyttet (Adr1)  Dette gøres TELENOR opmærksomme på i svar til ovenstående. Endnu en gang beskriver vi de problemer vi har.

12/02/2016
Sendes reminder da vi mangler at høre tilbage fra TELENOR

17/02/2016
Sendes endnu en reminder idet i ikke lader høre fra TELENOR og (Adr 1)  fortsat ikke er aktivt, jers router kan fortsat ikke levere den bestilte båndbredde (via wifi) ej heller kan den håndtere vores 2 telefonlinier.

Vi beder TELENOR fortsat om at løse os fra bindingen / annullere, men kan ikke komme videre med en holdbar løsning inden TELENOR svarer.

Det skal lige nævnes at vi har alle vores mobilabonnementer hos TELENOR og netop har gentegnet, og nu er det ikke for at blande tingene sammen, men jeg kan ikke se at vi kan fortsætte efter bindingsperioden på dem. Hele den her sag har være håndteret himmelråbende uprofessionelt fra TELENOR og vi kan ikke komme igennem med en løsning.

+++

STATUS 11/8

TELENOR har indset at de har fejlet bravt og vi er bevet løst fra kontrakterne og er skiftet til et andet selskab, MEN det vælter fortsat ind med regninger for opsigelse i uopsigelighedsperioden, og forkerte beløb.  Vi får svar på mails sendt for MÅNEDER siden og også et enkelt "Vi har kigget på sagen og kan ikke gøre mere - Send brev til Telenors Faktura Anke service".

Der undskyldes og beklages fortsat men nu over et halvt år senere er der stadig hængepartier som vi skal bruge tid på.